CELEX: 32013R0457
Language: fi
Date: 2013-05-16 00:00:00
Title: Komission täytäntöönpanoasetus (EU) N:o 457/2013, annettu 16 päivänä toukokuuta 2013 , asetuksista (EY) N:o 412/2008 ja (EY) N:o 431/2008 poikkeamisesta 1 päivän heinäkuuta 2013 ja 30 päivän kesäkuuta 2014 välisenä aikana voimassa olevien naudanlihan tuontikiintiöiden osalta

17.5.2013   
            
            
               FI
            
            
               Euroopan unionin virallinen lehti
            
            
               L 133/15
            
         KOMISSION TÄYTÄNTÖÖNPANOASETUS (EU) N:o 457/2013,
   annettu 16 päivänä toukokuuta 2013,
   asetuksista (EY) N:o 412/2008 ja (EY) N:o 431/2008 poikkeamisesta 1 päivän heinäkuuta 2013 ja 30 päivän kesäkuuta 2014 välisenä aikana voimassa olevien naudanlihan tuontikiintiöiden osalta
   EUROOPAN KOMISSIO, joka
   ottaa huomioon Euroopan unionista tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 144 artiklan 1 kohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Jalostettavaksi tarkoitetun jäädytetyn naudanlihan tuontitariffikiintiön avaamisesta ja hallinnoinnista 8 päivänä toukokuuta 2008 annetulla komission asetuksella (EY) N:o 412/2008 (2) avattiin unionissa jalostettavaksi tarkoitetun, luullisen lihan vastinarvona ilmaistun jäädytetyn naudanlihan 63 703 tonnin vuotuinen tuontitariffikiintiö, joka on voimassa jokaisen vuoden 1 päivästä heinäkuuta seuraavan vuoden 30 päivään kesäkuuta ja joka on jaettu neljään osakauteen. Tätä tariffikiintiökautta koskevat tuontioikeushakemukset voidaan jättää kutakin osakautta edeltävän kuukauden seitsemän ensimmäisen päivän aikana. Vuotuinen kokonaismäärä on kuitenkin saatavilla heti ensimmäisestä osakaudesta alkaen.
            
         
               (2)
            
            
               CN-koodiin 0202 kuuluvaa jäädytettyä naudanlihaa ja CN-koodiin 0206 29 91 kuuluvia tuotteita koskevan tuontitariffikiintiön avaamisesta ja hallinnoinnista 19 päivänä toukokuuta 2008 annetulla komission asetuksella (EY) N:o 431/2008 (3) avattiin jäädytetyn naudanlihan 53 000 tonnin vuotuinen tuontitariffikiintiö, joka on voimassa jokaisen vuoden 1 päivästä heinäkuuta seuraavan vuoden 30 päivään kesäkuuta. Tätä tariffikiintiökautta koskevat tuontioikeushakemukset voidaan jättää tuontitariffikiintiökautta edeltävänä 1 päivänä kesäkuuta.
            
         
               (3)
            
            
               Koska Kroatia liittyy Euroopan unioniin 1 päivänä heinäkuuta 2013, on aiheellista sallia kroatialaisten tuojien osallistua näihin tuontikiintiöihin. Sen vuoksi on tarpeen säätää poikkeuksista asetuksiin (EY) N:o 412/2008 ja (EY) N:o 431/2008 hakemusten jättämisajan osalta. Nämä poikkeukset eivät kuitenkaan saisi vaikuttaa kielteisesti jäsenvaltioiden toimijoihin eivätkä näiden kiintiöiden hallinnoinnin tehokkuuteen.
            
         
               (4)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Asetus (EY) N:o 412/2008
   Poiketen siitä, mitä asetuksen (EY) N:o 412/2008 6 artiklan 2 kohdassa säädetään, tuontioikeushakemukset 1 päivän heinäkuuta 2013 ja 30 päivän syyskuuta 2013 väliseksi osakaudeksi on jätettävä 1–5 päivänä heinäkuuta 2013, ja joka tapauksessa viimeistään 5 päivänä heinäkuuta 2013 kello 13.00 Brysselin aikaa.
   2 artikla
   Asetus (EY) N:o 431/2008
   1.   Poiketen siitä, mitä asetuksen (EY) N:o 431/2008 5 artiklan 1 kohdassa säädetään, tuontioikeushakemukset 1 päivänä heinäkuuta 2013 alkavaksi tuontitariffikiintiökaudeksi on jätettävä 24 päivän kesäkuuta 2013 ja 5 päivän heinäkuuta 2013 välisenä aikana, ja joka tapauksessa viimeistään 5 päivänä heinäkuuta 2013 kello 13.00 Brysselin aikaa.
   2.   Poiketen siitä, mitä asetuksen (EY) N:o 431/2008 5 artiklan 3 kohdassa säädetään, jäsenvaltioiden on ilmoitettava 1 päivänä heinäkuuta 2013 voimaan tulevassa tuontitariffikiintiössä haetut tuontioikeuksien kokonaismäärät komissiolle viimeistään 12 päivänä heinäkuuta 2013 kello 13.00 Brysselin aikaa.
   3 artikla
   Voimaantulo
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä toukokuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 299, 16.11.2007, s. 1.
   
      (2)  EUVL L 125, 9.5.2008, s. 7.
   
      (3)  EUVL L 130, 20.5.2008, s. 3.